CSR Classics

A **CSR Classics** egy ingyenesen játszható telefonos játék, amit a NaturalMotion Games adott ki, először iOS-re 2013. október 17-én. Az Android Google Play Áruházába körülbelül fél évvel később, 2014 március vége felé került ki. (elődjével ellentétben ez a játék nem jelent meg Windows operációs rendszerű telefonokra)

## A játékról

Játékmenet szempontjából a CSR Classics rengeteg dologban hasonlít az eredeti CSR Racingre. A versenymódok *(ladder, restriction, daily battle...)*, a különféle opciók *(szerelő felbérlése, autónk vizuális testreszabása...)* és sok más minden megmaradt a játékban. Teljesen ugyanolyannak a két cím azért mégsem mondható, hiszen vannak kisebb-nagyobb változások, illetve pár újdonság:

* **Autókínálat:** mint azt a játék nevéből már le lehetett vonni, a CSR Classicsban egyetlen modern-kori autó sem fogunk találkozni. A CSR Racinggel ellentétben ez a játék autókínálat terén az '50-estől a '80-as évek autóira fókuszál: amerikai izomautók, európai luxusautók, japán sportautók *(igaz, ezekből viszonylag kevés van)*, a legutóbbi frissítésben pedig a Hot Rodok is helyet kaptak.
* **"Kipofozás":** a CSR Classicsban megjelent egy új játékmechanika, ami     autónk helyreállításáról szól. Itt ugyanis már két külön állapotban lesz lehetőségünk megvásárolni egy-egy autót: van a "szeretett" *(értsd: karbantartott)*, és a "nem szeretett" *(elhanyagolt)* állapot (ezek közül egyértelműen az utóbbi vásárlási opció a drágább, kivétel nélkül mindegyik autó esetében aranyba kerül). Ha elhanyagolt állapotú autót vásárolunk, akkor nem csak a külsejét kell helyrehoznunk, hanem még sokkal több alkatrészt is nekünk kell megvásárolni (a karbantartott autók ugyanis bizonyos szintre fejlesztett alkatrészekkel vannak ellátva).
* **Alkatrészek:** Az alábbi alkatrészek le lettek cserélve, vagy apróbb változtatásokon estek át:
	+ Az egyszerű **alvázfejlesztést** *(**body upgrade**)* "felváltotta" az ún. **helyrehozás** *(**restore**)*, ami a teljesítményjavulás mellett most már autónk vizuális megjelenéséért is felel. Az első négy szintű ilyen fejlesztés ráadásul néhány új matricázást, az ötödik pedig speciális *(pl. flip-flop, vagy gyöngyház)* festést is felold.
	+ A fentebb említett mechanikai rendszer a kerekekre is vonatkoznak, ebből adódóan ezek a fejlesztések "**gumik és felnik**" *(**tires & rims**)* néven érhetőek el a játékban.
	+ A **turbót** szintén felváltotta a **karburátorfejlesztés** (mivel az akkori autókban még porlasztórendszereket használtak, nem pedig különféle szívórendszereket, mint a maiakban).
	+ Autók mellett most már adott alkatrészekre is véletlenszerűen megjelenhetnek bizonyos %-nyi **árengedmények**, melyek kb. 1 napig szoktak tartani.
* **Verseny:** A CSR Racingből megismert 1/2 mérföldes futamok a CSR Classicsból ki lettek szedve, vagyis itt csak 1/4 mérföldes futamokon versenyezhetünk (valószínűleg azért, mert az itt megjelenő autóknak nincsenek annyira komoly teljesítményük mint a mai moderneknek, így ezek a futamok túl hosszúak is lennének).
	+ A **Daily Battle** rendszere egy kicsit át lett dolgozva: míg a CSR Racingben csak négy *("arany napok" esetében 6)* óránként volt lehetőségünk ilyen versenyen részt venni, addig a CSR Classicsban egymás után letudható az összes ilyen futam. Az egyetlen hátulütője ennek, hogy emiatt csak napi három alkalommal játszhatunk ezzel a versenymóddal - még akkor is, ha mind a három alkalommal veszítünk.
* **Többjátékos mód:** a CSR Classics többjátékos módja apróbb részletekben eltér a CSR Racingétől: kezdve onnan, hogy a feloldásához elég a 2. szintet elérni (míg az előző játékban a 3.-at kellett). A fő különbség azonban, hogy a többjátékos menüben lehetőségünk van bronz, ezüst, vagy arany "ligába" csatlakozni.